CELEX: 62009CA0492
Language: et
Date: 2009-11-30 00:00:00
Title: Kohtuasi C-492/09: Eelotsusetaotlus, mille esitas Commissione Tributaria Provinciale di Taranto (Itaalia) 30. novembril 2009 . aastal — Soc Agricola Esposito srl versus Agenzia Entrate — Ufficio Taranto 2

30.1.2010   
            
            
               ET
            
            
               Euroopa Liidu Teataja
            
            
               C 24/43
            
         Eelotsusetaotlus, mille esitas Commissione Tributaria Provinciale di Taranto (Itaalia) 30. novembril 2009. aastal — Soc Agricola Esposito srl versus Agenzia Entrate — Ufficio Taranto 2
   (Kohtuasi C-492/09)
   2010/C 24/75
   Kohtumenetluse keel: itaalia
   
      Eelotsusetaotluse esitanud kohus
   
   Commissione Tributaria Provinciale di Taranto (Itaalia)
   
      Põhikohtuasja pooled
   
   
      Kaebuse esitaja: Soc Agricola Esposito S.r.l.
   
      Vastustaja: Agenzia Entrate — Ufficio Taranto 2
   
      Eelotsuse küsimused
   
   
               1.
            
            
               Kas presidendi 1972. aasta dekreedile nr 641 lisatud tariifistiku artikkel 21 ja 2003. aasta seadusandliku dekreedi nr 259 artikkel 160, mille kohaselt peab liitumislepingu sõlminud tarbijal olema luba, on kooskõlas põhimõtetega, mis on sätestatud direktiivis 2002/20/EÜ (1), milles käsitletakse hoopis teenust või võrke pakkuvate ettevõtjate individuaalseid lube?
            
         
               2.
            
            
               Kas presidendi 1972. aasta dekreedi nr 641 artiklid 1 ja 9 ning lisatud tariifistiku artikkel 21 on vastuolus reegliga, mille kohaselt tohib ühe loa andmise kontekstis kehtestada mitu tasu ja mis tuleneb direktiivi 2002/20/EÜ artiklite 12 ja 13 tõlgendusest?
            
         
               3.
            
            
               Kas see, kui Itaalia riiklikku kontsessioonimaksu peavad tasuma liitumislepingu sõlminud isikud, aga mitte need, kes kasutavad taaslaetavaid kõnekaarte, on kooskõlas direktiivis 2002/21/EÜ (2) kehtestatud põhimõtetega ja eelkõige selle direktiivi artikli 9 lõikes 1 sätestatud „põhimõttega, mille kohaselt ei tohi reguleerivad asutused raadiosageduste eraldamisel ja määramisel kedagi diskrimineerida”?
            
         
               4.
            
            
               Kas riiklik kontsessioonimaks on kooskõlas direktiivides 2002/77/EÜ (3) ja 2002/22/EÜ sätestatud põhimõtetega, et „[k]õik […] siseriiklikud korrad, mille eesmärk on jagada universaalteenuse osutamise kohustuse netokulu, peavad põhinema objektiivsetel, läbipaistvatel ning mittediskrimineerivatel kriteeriumidel ja olema kooskõlas proportsionaalsuse põhimõtte ja turu vähima moonutamise põhimõttega”?
            
         
               5.
            
            
               Kas Itaalia riiklik kontsessioonimaks, mis suurendab liitumislepingu sõlminud mobiiltelefoniteenuse kasutajate kulusid, pärsib sisenemist Itaalia turule, takistades konkurentsi kujunemist turul — ja kahjustades seega siseriiklike tarbijate huve — nii et rikutakse direktiivis 2002/21/EÜ sätestatud põhimõtteid?
            
         
               6.
            
            
               Kas Itaalia riikliku kontsessioonimaksuga rikutakse asutamislepingu artiklis 25 sätestatud põhimõtet, mille kohaselt on „[l]iikmesriikide vahel […] keelatud impordi- ja ekspordimaksud ja samaväärse toimega maksud [ning s]ee keeld kehtib ka fiskaalsete tollimaksude suhtes”?
            
         
      (1)  ELT L 108, lk 21; ELT eriväljaanne 13/29, lk 337.
   
      (2)  ELT L 108, lk 33; ELT eriväljaanne 13/29, lk 349.
   
      (3)  EÜT L 249, lk 21; ELT eriväljaanne 08/02, lk 178.